የአፍሪካ ኤግዚም ባንክ የሚሰጠው ድጋፍ እንዲያጠናክር ጠ/ሚ ሀይለማርያም ደሳለኝ ጥሪ አቀረቡ
– የአፍሪካ ኤግዚም ባንክ በግብርና እና በሌሎች ዘርፎች በኢትዮጵያ እያደረገ ያለውን ድጋፍ አጠናክሮ እንዲቀጥል ጠቅላይ ሚኒስትር ኃይለማርያም ደሳለኝ ጥሪ አቀረቡ፡፡ጠቅላይ ሚኒስትር ኃይለማርያም የባንኩን የቦርድ አባላት በፅህፈት ቤታቸው ተቀብለው አነጋግረዋል፡፡ጠቅላይ ሚኒስትር ኃይለማርያም ባንኩ በዋናነት ላለፉት 20 ዓመታት በግብርናው ዘርፍ ድጋፍ ሲያደርግ ቆይቷል ብለዋል፡፡እንዲሁም በጨርቃጨርቅና አልባሳት፣ የቆዳና ቆዳ ውጤቶችን ጨምሮ በሌሎች የማኑፋክቸሪንግ ዘርፍ ለተሰማሩ ባለሀብቶችና ድርጅቶች የፋይናንስ ድጋፍ ማድረጉንም ነው የገለፁት፡፡ጠቅላይ ሚኒስትር ኃይለማሪያም የአፍሪካ ኤግዚም ባንክ በአፍሪካ ሀገራት መካከል ያለውን የንግድ ልውውጥ በመጨመር እንዲሁም አህጉሪቱ ወደ ውጭ የምትልካቸውን ምርቶች ጥራት በማሳደግ የተሻለ ገቢ እንድታገኝ ማስቻል ላይ እየሰራ ያለውን ጥረት አድንቀዋል፡፡በቀጣይም ለኢትዮጵያና ለሌሎች ሀገራት ባንኩ እያደረገ ያለው ድጋፍ ሊቀጥል እንደሚገባም ጥሪ አቅርበዋል ፡፡የአፍሪካ ኤግዚም ባንክ 20ኛ ዓመት የምስረታ በዓሉንና የባለአክሲዮኖችን የቦርድ ስብሰባ በአዲስ አበባ እያካሄደ ነው፡፡የባንኩ ፕሬዝዳንትና የቦርዱ ዳይሬክተር ጃን ሊውዝ ኤክራ ኢትዮጵያ የምስረታ በዓሉን በአዲስ አበባ ኢንዲያከብር ላደረገችው እገዛ አመስግነዋል በቀጣይም ዋነኛ የእድገት መሰረት ለሆነው የግብርናው ዘርፍ ጨምሮ ለሌሎች የግልና የመንግስት የልማት ድርጅቶች ብድር ለመስጠት ባንኩ ሀሳብ እንዳለው ገልፀዋል፡፡